Diari Oficial de la Generalitat Valenciana


Sumari del DOGV 9988, del 20-11-2024 (2024/12743)

RESOLUCIÓ de 14 de novembre de 2024, d'ampliació de terminis i modificació parcial de la Resolució de 16 d'abril de 2024, per la qual s'efectua la convocatòria, per a l'exercici 2024, del programa d'ajudes per a fer costat a les actuacions desenrotllades per entitats gestores d'àrees industrials de la Comunitat Valenciana que impulsen la modernització i la millora de la gestió d'estes infraestructures industrials. INENT2 2024.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9988

Data del DOGV
:   20-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12959

CVE
:   MTUJ-U-6472-07170

Data del document
:   14-11-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * ajuda pública
    * polígon industrial
    * infraestructura industrial

L'Orde 1/2024, de 30 de gener, de la Conselleria d'Innovació, Indústria, Comerç i Turisme, per la qual s'establixen les bases reguladores per a la concessió d'ajudes per a impulsar la reindustrialització de l'economia de la Comunitat Valenciana (DOGV 9781 de 05.02.2024), d'ara en avant les bases reguladores, regula en el capítol IV del títol II les subvencions per a donar suport a activitats no econòmiques desenrotllades per entitats gestores d'àrees industrials.

Mitjançant la Resolució de 16 d'abril de 2024, de la consellera d'Innovació, Indústria, Comerç i Turisme, es van convocar ajudes per a fer costat a aquelles actuacions desenrotllades per entitats gestores d'àrees industrials de la Comunitat Valenciana que impulsen la modernització i la millora de la gestió d'estes infraestructures industrials (DOGV 9832, 19.04.2024).

El resolc sisé, «Termini de realització de les actuacions subvencionables», de l'esmentada resolució disposa: «Només seran subvencionables les actuacions anteriors desenrotllades entre l'1 de gener i el 29 de novembre de 2024.»

El resolc seté, «Gastos subvencionables», apartat primer, disposa: «Tindran la consideració de gastos subvencionables els que satisfacen el que s'establix en l'article 31 de la Llei 38/2003, de 15 de novembre, general de subvencions, que hagen sigut efectivament pagats entre l'1 de gener i el 29 de novembre de 2024, i s'enquadren en alguna de les següents categories, segons el tipus d'actuació […]» D'altra banda, l'apartat segon b) del mencionat resolc, establix: «Només seran subvencionables els gastos que s'acredite que han sigut efectivament pagats entre l'1 de gener i el 29 de novembre de 2024.»

Finalment, el resolc setzé, «Justificació i pagament de les ajudes», en l'apartat primer disposa: «Les entitats beneficiàries hauran de presentar la documentació justificativa fins al 29 de novembre de 2024 mitjançant el tràmit telemàtic que es concretarà en la resolució de concessió d'ajudes.»

El temporal de vent i pluges esdevingut a la Comunitat Valenciana a conseqüència de l'episodi de dana (depressió aïllada en nivells alts) que es va iniciar en la jornada de 29 d'octubre, ha tingut conseqüències destructives en persones, béns i infraestructures de tota índole i ha alterat d'esta manera substancialment el funcionament normal de la societat en les zones afectades.

De conformitat amb el que s'establix en l'apartat onzé de l'Acord de 4 de novembre de 2024, del Consell, pel qual s'adopten mesures urgents per a pal·liar els danys produïts pel temporal iniciat el 29 d'octubre de 2024 a la Comunitat Valenciana, que establix que, de conformitat amb el que es disposa en l'article 32.5 de la Llei 39/2015, s'acorda l'ampliació general dels terminis en tots aquells procediments no vençuts de competència de l'Administració de la Generalitat i del seu sector públic instrumental que es troben en tramitació.

D'acord amb l'article 32 de la Llei 39/2015, d'1 d'octubre, del procediment administratiu comú de les administracions públiques, permet concedir d'ofici una ampliació dels terminis establits que no excedisca de la mitat d'estos, si les circumstàncies ho aconsellen i amb això no es perjudiquen drets de tercer, i atés que l'ampliació de terminis haurà de produir-se, en tot cas, abans del venciment del termini de què es tracte i en cap cas podrà ser objecte d'ampliació un termini ja vençut.

Per això, i en virtut de les facultats que em conferix l'article 28 de la Llei 5/1983, de 30 de desembre, del Consell, i l'article 160.4 b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions,

RESOLC

*Primer*

S'amplia el termini a les entitats beneficiàries esmenades en l'annex I de la Resolució de 6 d'agost de 2024, de la Direcció General d'Indústria, per la qual es resol la convocatòria d'ajudes, per a l'exercici 2024, de subvencions per a fer costat a les actuacions desenrotllades per entitats gestores d'àrees industrials de la Comunitat Valenciana que impulsen la modernització i la millora de la gestió d'estes infraestructures industrials, INENT2 2024, per a presentar la documentació justificativa fins a, com a màxim, el 16 de desembre de 2024.

Igualment, s'amplia el termini per a acreditar la realització dels pagaments, sense que en cap cas se supere l'anterior data màxima indicada.

*Segon*

A conseqüència de l'anterior, es modifica la redacció de determinats resolcs de la mencionada convocatòria.

1. Modificar el resolc sisé de la Resolució de 16 d'abril de 2024, de convocatòria d'ajudes, de tal forma que on diu:

«Només seran subvencionables les actuacions anteriors desenrotllades entre l'1 de gener i el 29 de novembre de 2024.»

Ha de dir:

«Només seran subvencionables les actuacions anteriors desenrotllades entre l'1 de gener i el 16 de desembre de 2024.»

2. Modificar el resolc seté, apartat 1, de la Resolució de 16 d'abril de 2024, de convocatòria d'ajudes, de tal forma que on diu:

«Tindran la consideració de gastos subvencionables els que satisfacen el que s'establix en l'article 31 de la Llei 38/2003, de 15 de novembre, general de subvencions, que hagen sigut efectivament pagats entre l'1 de gener i el 29 de novembre de 2024, i s'enquadren en alguna de les següents categories, segons el tipus d'actuació, aplicant-se els límits de gasto subvencionable, percentatges d'ajuda i import màxim d'ajuda establits en el resolc octau [...]»

Ha de dir:

«Tindran la consideració de gastos subvencionables els que satisfacen el que s'establix en l'article 31 de la Llei 38/2003, de 15 de novembre, general de subvencions, que hagen sigut efectivament pagats entre l'1 de gener i el 16 de desembre de 2024, i s'enquadren en alguna de les següents categories, segons el tipus d'actuació, i s'hi aplicaran els límits de gasto subvencionable, percentatges d'ajuda i import màxim d'ajuda establits en el resolc octau [...]»

3. Modificar el resolc seté, apartat 2.b), de la Resolució de 16 d'abril de 2024, de convocatòria d'ajudes, de tal forma que on diu:

«Només seran subvencionables els gastos que s'acredite que han sigut efectivament pagats entre l'1 de gener i el 29 de novembre de 2024.»

Ha de dir:

«Només seran subvencionables els gastos que s'acredite que han sigut efectivament pagats entre l'1 de gener i el 16 de desembre de 2024.»

4. Modificar el resolc setzé, apartat 1, de la Resolució de 16 d'abril de 2024, de convocatòria d'ajudes, de tal forma que on diu:

«Les entitats beneficiàries hauran de presentar la documentació justificativa fins al 29 de novembre de 2024 mitjançant el tràmit telemàtic que es concretarà en la resolució de concessió d'ajudes.»

Ha de dir:

«Les entitats beneficiàries hauran de presentar la documentació justificativa fins al 16 de desembre de 2024 mitjançant el tràmit telemàtic que es concretarà en la resolució de concessió d'ajudes.»

*Tercer*

La modificació dels resolcs anteriors s'entendrà realitzada, així mateix, en els punts resolutius tercer, quart, apartat 1, primer paràgraf i lletra b), i cinqué, apartat 1, de la resolució de concessió.

*Quart*

La present resolució es publicarà en el *Diari Oficial de la Generalitat Valenciana*, de conformitat amb l'article 45.1 de la Llei 39/2015, d'1 d'octubre.

*Cinqué*

Contra la present resolució no es pot interposar cap recurs, de conformitat amb el que establix l'article 32.3 de la Llei 39/2015, d'1 d'octubre.

  

València, 14 de novembre de 2024

Nuria Montes de Diego

Consellera d'Innovació, Indústria, Comerç i Turisme